האי (סדרת טלוויזיה)
דמויות > חברי המחתרת

צ'יף  (זהר ליבה) (עונות 1–3) – אביו הביולוגי של דילן, בעלה ואהובה של ג'יני. בכל היסטוריה וזמן ממלא תפקיד חשוב אחר. אחיו של מקס ובנה של הלנה, נולד בשנת 2147, 138 שנים לאחר שהאסטרואיד השמיד את כדור הארץ. היה מורה להיסטוריה אך אחיו מאלץ אותו להיות צייד בשירות הקונגרס. בהיסטוריה אחת חלם על ג'יני והתאהב בה. הוא גילה שהיא יושבת בכלא על רצח, והם החלו להחליף מכתבים. הוא לא יכול היה לגלות לה את שמו האמיתי ולכן חתם את המכתבים בשם "דילן", על השם הזמר בוב דילן שהוא היה הזמר האהוב עליו ועל ג'יני. כאשר ה-9.9 הגיע, צ'יף היה חייב להציל את ג'יני מפני האסטרואיד, ולכן הוא לקח אותה מהכלא לאי וחי איתה במבצר במשך שנה חודש ויום. לאחר תשעה חודשים על האי נולד לצ'יף ולג'יני תינוק והם קראו לו "דילן". ב-2010.10.10, מקס נשלח מהקונגרס להרוג את צ'יף אך הוא ריחם עליו מפני שהוא אחיו ורצח את ג'יני במקום. לאחר שצ'יף קבר את ג'יני הוא מצא בתוך החול ספר ציורים אדום. הוא החל לפעול על פי המצויר בספר ולקח את דילן לשנת 1994 והפקיד אותו יחד עם הספר האדום בפתח היאכטה של אדי וסילביה. לאחר שדילן יירט את האסטרואיד, צ'יף הספיק למלט את דילן וג'יני לכפר טיימרים קטן שנמצא על האי בשנת 1894. בעונה 2, משנת 1894 עד שנת 1909 הוא המורה להיסטוריה של הכפר. בהיסטוריה מקולקלת נרצח על ידי ריק ברודי לאחר שקאיראן הבהיל אותו, אך לאחר שינוי ההיסטוריה ניצל והמשיך לחיות. בעונה 3, משנת 2009 עד שנת 2011 הוא מכהן כנשיא האי "ורטיגו" אך כהונתו נגדעת כאשר מקס יורה בו באקדח האדום והוא מגיע למבוך הזמן. הוא וג'יני מקריבים את עצמם כדי שדילן יחיה ומושמדים ביחד במבוך.
מיילו (ארז רונן) (עונות 1–3) – בנה של נעמי. בעל יכולת מעבר ממקום למקום ובעל יכולת להזיז דברים בכוח המחשבה. בעונה 1 לוחם מחתרת ולאחר שמקס חטף את אימו הוא משרת את מקס והלנה במגדל מ-2009 עד 2010. בעונה 2 חבר בארגון המחתרתי עם מוזס, ליסה ובן עד 2009 ובעונה 3 הוא העוזר האישי של צ'יף בוורטיגו ועובד עם אסתר בארגון "הקיפרים" מ-2009 עד 2011. הכניס לתוכנתו של בלו וירוס ובכך הרג אותו. לאחר שהלפיד כבה וההיסטוריה השתנתה, ככל הנראה איבד את כוחותיו אך זה לא הוכח.
אסתר עיני (איילת מרגלית) (עונות 1, 3) – אימן של אנה וליבי. בעונה ה-1 עד שנת 2010 הייתה מנהיגת המחתרת והשרה לביטחון פנים בשנת 2009 היא התמודדה וזכתה בכהונת ראשות הממשלה, על מנת לנסות לשגר טיל ולהשמיד את האסטרואיד, אך תמיד בכל היסטוריה לאחר השבעתה, מקס מגיע ויורה בה לפני שהיא מספיקה. נהרגת לאחר שטומי משגר את הטיל. בעונה ה-3 לאחר לכידת האסטרואיד ביהלום, חוזרת לחיים ומקימה את ארגון "הקיפרים" אשר קיים כדי למנוע את הצלחת משימתו של קאיראן. מגיעה לשנת 1411 ונהרגת על ידי בלו.
ליסה (סיגלית תמיר) (עונות 1–2) – אמו של מייקי ואלמנתו של בוב, בעונה 1 חברת הקונגרס אך מתגלה שהיא חפרפרת של המחתרת. בעונה 2 הייתה חברה בארגון המחתרתי נגד אדי/קאיראן ביחד עם מוזס ומיילו, ודואגת מאוד לחיי אדם.
נעמי (מהרטה ברוך) (עונה 1) – אמא של מיילו, בשנת 2009 נחטפה בידי מקס לאחר שהקונגרס השתלט על המבצר. בשנת 2010 התאחדה שוב עם בנה ומתה לאחר שטומי יירט את האסטרואיד וההיסטוריה השתנתה.
ארי (אלון פדות) (עונה 1) - העוזר פרלמנטרי של אסתר בממשלה, וכן גם חבר מחתרת.
שון (ליאור פינקסון) (אורח בעונות 1–2) – אביה של ג'יני ומייסד המחתרת, הוא ואשתו נרצחו בשנת 1994 בידי בוב (אבא של מייקי).
מוזס (אורי פפר) (עונה 2) – מקים את הארגון המחתרתי בתחנה המרכזית הישנה, ועושה הרבה למען המטרה. בעל רטייה. נהרג על ידי זואי הציידת ב-2009.
רון (גלעד קלטר) (עונה 3) – השותף של אסתר בארגון הקיפרים מ-2009 עד 2011, התחזה לנכה בכיסא גלגלים ומומחה במחשבים. התחזה לעובד של מקס כדי לגלות את התוכנית שלו ושל קאיראן. נרצח על ידי בלו ב-2011.
הוגו (הנרי דוד) (עונה 3) – קיפר, נשלח על ידי אסתר בשנת 2010 לשנת 1410 בשביל להשאיר את דילן בקתרינה ולהצליח במשימה, בין השנים 1410 לשנת 1411. היה אביר ושר הצבא של קתרינה. מתאהב בזואי ב-1411 ונהיה בן זוגה.